12. ΑΠΟΦΑΣΗ ΥΠΟΥΡΓΟΥ ΣΥΓΚΟΙΝΩΝΙΩΝ Αριθ. 29054 της 20/20 Σεπτ. 1984 (ΦΕΚ Β΄ 666) Κατάργηση προγενεστέρων διατάξεων του Π.Δ. 1387/1981 (ΦΕΚ 347/Α΄/81) «καθιέρωση περιοδικού τεχνικού ελέγχου οχημάτων και των ρυμουλκουμένων τους» που προβλέπουν περιοδικό τεχνικό έλεγχο ή επιθεώρηση οχημάτων για ορισμένες κατηγορίες αυτών, σε όσους νομούς λειτουργούν Κέντρα Τεχνικού Ελέγχου Οχημάτων (ΚΤΕΟ). ΄Εχοντας υπόψη τις διατάξεις: α)Της παρ. 2 του άρθρ. 1 του Νόμ. 1225/1972 (ΦΕΚ 147/Α΄/ 1972) «περί της καταλληλότητας της κυκλοφορίας και τεχνικού ελέγχου των λεωφορείων αυτοκινήτων». β)Της παρ. 1 του άρθρ. 86 του Κώδικα Οδικής Κυκλοφορίας (ΚΟΚ) που κυρώθηκε με το Νόμ. 614/77 (ΦΕΚ 167/Α΄/1977) «περί κυρώσεως του Κώδικος Οδικής Κυκλοφορίας» και γ)Των άρθρ. 1 και 2 του Π.Δ. 1387/1981 (ΦΕΚ 347/Α΄/1981) «καθιέρωση περιοδικού τεχνικού ελέγχου οδικών οχημάτων και των ρυμουλκουμένων τους», αποφασίζουμε: ΄Αρθρ.1.-Από την έναρξη της ισχύος της απόφασης αυτής, σε όσους νομούς της χώρας έχουν δημιουργηθεί και λειτουργούν Κέντρα Τεχνικού Ελέγχου Οχημάτων (ΚΤΕΟ) για να διενεργούν περιοδικό τεχνικό έλεγχο οδικών οχημάτων, σύμφωνα με τις διατάξεις του Π.Δ. 1387/1981 (ΦΕΚ 347/Α΄/1981) «καθιέρωση περιοδικού τεχνικού ελέγχου οδικών οχημάτων και των ρυμουλκουμένων τους» και των εκτελεστικών αυτού υπουργικών κανονιστικών αποφάσεων, παύουν να εφαρμόζονται οι πιο κάτω προγενέστερες  διατάξεις οι οποίες προβλέπουν τεχνικό έλεγχο ή επιθεώρηση οχημάτων και χορήγηση για τους ελέγχους αυτούς διαφόρων δελτίων καταλληλότητας ή ενέργεια διοικητικών πράξεων: α)Του άρθρ. 9, με τίτλο «περιοδικός τεχνικός έλεγχος επιβατηγών αυτοκινήτων δημόσιας χρήσης» της κανονιστικής απόφασης του Υπουργού Συγκοινωνιών Δ-25900/24.8.1974 (ΦΕΚ 850/Β΄/1974) «περί τροποποιήσεως και κωδικοποιήσεως εις ενιαίον κείμενον των εν ισχύι κανονιστικών αποφάσεων κλπ», για τα επιβατικά αυτοκίνητα δημόσιας χρήσης (ταξί-αγοραία) που στην άδεια κυκλοφορίας τους αναγράφεται ως έδρα τους διοικητική μονάδα (δήμος ή κοινότητα) που βρίσκεται μέσα στα διοικητικά όρια του νομού που επίσης βρίσκεται και λειτουργεί ΚΤΕΟ. Προκειμένου για το Νομό Αττικής, για την εφαρμογή των διατάξεων της παρούσας περίπτωσης, εξαιρούνται τα επιβατηγά αυτοκίνητα δημόσιας χρήσης που στην άδεια κυκλοφορίας τους αναγράφεται διοικητική μονάδα που βρίσκεται μέσα στα διοικητικά όρια της επαρχίας Τροιζηνίας και των νήσων: Aιγίνης, Κυθήρων, Σπετσών και ΄Υδρας. β)Της κανονιστικής απόφασης του Υπουργού Ναυτιλίας, Μεταφορών και Επικοινωνιών ΣΤ20269/12.7.73 (ΦΕΚ 872/Β΄/1973) «περί τεχνικού ελέγχου των λεωφορείων  αυτοκινήτων κλπ.», και της όμοιας απόφασης του Υπουργού Μεταφορών και Επικοινωνιών 24340/9.8.74 (ΦΕΚ 812/Β΄/1974) «περί επιθεωρήσεως των λεωφορείων του  ΕΚΤΕΛ», για: αα)Τα λεωφορεία αυτοκίνητα δημόσιας χρήσης που είναι ενταγμένα σε ΚΤΕΛ που η έδρα του βρίσκεται μέσα στα διοικητικά όρια του νομού που επίσης βρίσκεται και λειτουργεί ΚΤΕΟ. Στην κατηγορία αυτή των λεωφορείων δημόσιας χρήσης περιλαμβάνονται και τα ειδικά τουριστικά λεωφορεία δημόσιας χρήσης που η έδρα τους βρίσκεται μέσα στα όρια του νομού που επίσης βρίσκεται και λειτουργεί ΚΤΕΟ. ββ)Τα λεωφορεία επίσης δημόσιας χρήσης που ανήκουν σε συγκοινωνιακό φορέα οιασδήποτε άλλης ονομασίας και νομικής μορφής (όπως ΕΑΣ, ΗΣΑΠ, ΟΑΣΘ) ή που είναι μισθωμένα από τέτοιο φορέα, ο οποίος (φορέας) εδρεύει μέσα στα διοικητικά όρια του νομού όπου βρίσκεται και λειτουργεί ΚΤΕΟ και γγ)Τα λεωφορεία αυτοκίνητα ιδιωτικής χρήσης, πάσης κατηγορίας (όπως σχολικά, μεταφοράς προσωπικού ενοίκων ξενοδοχείων ή άλλων επιχειρήσεων), που αυτά, είτε ανήκουν σε φυσικά ή νομικά πρόσωπα, στην άδεια κυκλοφορίας τους γράφεται ότι ο κάτοχος ή ιδιοκτήτης τους κατοικεί ή εδρεύει, κατά περίπτωση, σε διοικητική μονάδα (δήμος ή κοινότητα) που αυτή βρίσκεται μέσα στα διοικητικά όρια του νομού όπου επίσης βρίσκεται και λειτουργεί ΚΤΕΟ. ΄Αρθρ.2.-Από την έναρξη ισχύος της παρούσας, αντί για τους, κατά το προηγούμενο άρθρο, καταργούμενους ελέγχους, έχουν εφαρμογή οι διατάξεις του Π.Δ. 1387/1981 (ΦΕΚ 347/Β/1981) «καθιέρωση περιοδικού τεχνικού ελέγχου οδικών οχημάτων και των ρυμουλκουμένων τους», οι εκτελεστικές αυτού κανονιστικές αποφάσεις μας και τα κάθε φορά συντασσόμενα και ανακοινούμενα, από κάθε ένα ΚΤΕΟ, προγράμματα με τα οποία, τα κατά το προηγούμενο άρθρο οχήματα καλούνται για να υποστούν περιοδικό τεχνικό έλεγχο, όπως αυτός προβλέπεται από τις διατάξεις αυτές. ΄Αρθρ.3.-Καταργείται η απόφαση του Υπουργού Συγκοινωνιών 16822/15.5.1978 (ΦΕΚ 494/Β/1978) «περί επιθεωρήσεως των λεωφορείων ΕΑΣ». Η ισχύς της απόφασης αυτής αρχίζει από την υπογραφή της. (Αντί για τη σελ. 264,305) Σελ. 264,305(α) Τεύχος ΙΒ-1-3 Σελ. 89 Έλεγχος Ασφάλειας Αυτοκινήτων-Κέντρα Τεχνικού Ελέγχου Οχημάτων (Κ.Τ.Ε.Ο) 21.Ε.λ.12 